Friedrich Akel juunior
Friedrich Akel (12. juuni 1910 Tallinn – 5. märts 1942 Ussollag, Permi oblast) oli Riigikantselei Sekretariaadi direktor. Riigivanem Friedrich Akeli (1871–1941) poeg. Ta lõpetas 1928 Jakob Westholmi gümnaasiumi, 1928–1934 (lõpetas) õppis Tartu Ülikooli õigusteaduskonnas. Korporatsioon Fraternitas Estica liige. Täiendas end Berliini ja Uppsala ülikoolides, 1934 Tallinna-Haapsalu rahukogu kohtuameti kandidaat, 1937 riigisekretäri abi, 1939 Riigikantselei sekretariaadi direktor. Arreteeriti Nõukogude Liidu okupatsioonivõimu poolt Tallinnas.